
Contract privind  achizitia serviciilor de verificare atestata si asistenta tehnica –pentru investitia
„Reabilitare, Modernizare si refacere scuaruri in Piata Ferdinand , Municipiul Oradea”

LOT 2 – achizitia serviciilor de verificare atestata si asistenta tehnica –pentru investitia „ Reabilitare, modernizare si refacere scuaruri in P- ta Ferdinand”  -  Zona 2
nr.453454 data 14.11.2018


În temeiul
Legii 98/2016 privind atribuirea contractelor de achizitie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare,
s-a încheiat prezentul contract de servicii,

1. Partile contractante
MUNICIPIUL ORADEA,  cu sediul in Oradea, Piata Unirii Nr. 1, telefon 0259/437000, fax 0259/437544, cod fiscal 4230487, cont nr. RO91TREZ24A705000580103X, deschis la Trezoreria Municipiului  Oradea, reprezentata prin Primar- Ilie Bolojan si  Director Economic Eduard Florea,  in calitate de Achizitor, pe de o parte
şi
SC DIRCONS SRL cu sediul in Oradea, str. Louis Pasteur nr. 42 A, jud. Bihor,  telefon/fax 0744539950 numar de inmatriculare J05/740/2005cod fiscal RO 17432526 cont RO16BTRL00501202767392XX, deschis la Banca Transilvania, reprezentata prin administrator Muresan Danut Augustin, in calitate de prestator, pe de alta parte.

2. Definiţii
2.1 - În prezentul contract următorii termeni vor fi interpretaţi astfel:
a. contract – reprezintă prezentul contract şi toate Anexele sale.
b. achizitor şi prestator - părtile contractante, aşa cum sunt acestea numite în prezentul contract;
c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d. servicii - activităţi a căror prestare fac obiect al contractului;
e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f. forţa majoră - un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
g. zi - zi calendaristică; an - 365 de zile.
 
3. Interpretare
3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context. 
3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

Clauze obligatorii
4. Obiectul principal al contractului
4.1 - Prestatorul se obligă să presteze servicii constând in servicii de verificare atestata si asistenta tehnica –pentru investitia„Reabilitare, Modernizare si refacere scuaruri in Piata Ferdinand , Municipiul Oradea”, LOT 2 – achizitia serviciilor de verificare atestata si asistenta tehnica –pentru investitia „ Reabilitare, modernizare si refacere scuaruri in P- ta Ferdinand”  -  Zona 2
4.2 - Achizitorul se obligă să platească preţul convenit în prezentul contract pentru serviciile prestate.
4.3.- Plata taxei pe valoare adaugata se efectueaza in conformitate cu prevederile legislatiei in vigoare la data facturarii.

5. Preţul contractului
5.1 Preţul convenit pentru îndeplinirea contractului, plătibil prestatorului de catre achizitor, este de 25.118 lei fără TVA
5.2 Valoarea de Contract Acceptatã va acoperi toate obligatiile Prestatorului potrivit prevederilor Contractului si toate cele necesare pentru o executie corespunzãtoare cu respectarea tuturor prevederilor Caietului de sarcini, a anexeleor aferente si a legislatie in vigoare.

6. Durata contractului
6.1 – Durata prezentului contract este de la data semnării, respectiv de la data de 14.11.2018 pana la data data emiterii raportului final de supervizare/expirarea duratei de garanţie acordată lucrării în cauză si restituirea garantiei de buna executie conform art 12.5. In cazul în care, la contractul de lucrări se va extinde durata de executie, durata maximă a prezentului contract va fi de asemenea extinsă fara costuri suplimentare .

7. Executarea contractului
7.1 – Executarea contractului incepe ulterior constituirii garantiei de buna executie si emiterii ordinului de incepere a prestarii de catre achizitor. Ordinul administrativ de incepere se emite de catre achizitor dupa constituirea garantiei de buna executie in termen de 5 zile lucratoare de la prezentarea ei catre achizitor .

8. Documentele contractului
8.1 - Prestatorul va îndeplini serviciile în condiţiile stabilite prin prezentul contract, care include în ordinea enumerării, următoarele anexe:
a) caietul de sarcini;
b) propunerea tehnica; 
c) propunerea financiara;
d) garanţia de bună execuţie;
e) angajamentul ferm de susţinere din partea unui terţ, dacă este cazul; f) contract de asociere, dacă este cazul;
g) contract de subcontractare dacă este cazul; 
8.2. În cazul în care, pe parcursul îndeplinirii contractului, se constată faptul că anumite elemente ale ofertei tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.
8.3. Orice contradicţie ivită între documentele contractului se va rezolva prin aplicarea ordinei de prioritate stabilită la art.8.1.
8.4. Actele aditionale vor avea prioritatea documentelor pe care le modifica.

9. Obligatiile principale ale prestatorului
9.1. Codul de conduita
9.1.1. Prestatorul va actiona intotdeauna loial, impartial si ca un consilier de incredere pentru Achizitor conform regulilor si/sau codului de conduita al profesiei sale, precum si cu discretia necesara. Se va abtine sa faca afirmatii publice in legatura cu proiectul sau lucrarile executate fara sa aiba aprobarea prealabila a achizitorului, precum si sa participe in orice activitati care sunt in conflict cu obligatiile sale contractuale. Nu va angaja Achizitorul in niciun fel, fara a avea acordul prealabil scris al acestuia si va prezenta aceasta obligatie in mod clar tertilor, daca va fi cazul.
9.1.2. Cand Prestatorul sau oricare din subcontractantii sai, personalul, expertii, agentii sau subordonatii sai se ofera sa dea, ori sunt de acord sa ofere ori sa dea, sau dau oricarei persoane, mita, bunuri in dar, facilitati ori comisioane in scopul de a determina ori recompensa indeplinirea sau neindeplinirea oricarui act sau fapt privind prezentul contract sau orice alt contract incheiat cu Achizitorul, ori pentru a favoriza sau defavoriza orice persoana in legatura cu prezentul contract sau cu orice alt contract incheiat cu acesta, Achizitorul poate decide incetarea prezentului contract conform prevederilor art.25.1, fara a aduce atingere niciunui drept anterior dobandit de prestator. 9.1.3. Platile catre prestator aferente Contractului vor constitui singurul venit ori beneficiu ce poate deriva din acesta si, atat Prestatorul cat si personalul sau salariat ori contractat, inclusiv conducerea sa si salariatii din teritoriu, nu vor accepta niciun comision, discount, alocatie, plata indirecta sau orice alta forma de retributie in legatura cu sau pentru executarea obligatiilor din prezentul contract.
9.1.4 Prestatorul si personalul sau vor respecta secretul profesional, pe perioada executarii Contractului, inclusiv pe perioada oricarei prelungiri precum si dupa incetarea acestuia. In acest sens, cu exceptia cazului in care se obtine acordul scris prealabil al Achizitorului, Prestatorul si personalul sau, salariat ori contractat de acesta, incluzand conducerea si salariatii din teritoriu, nu vor divulga niciodata oricarei alte persoane sau entitati, nicio informatie confidentiala divulgata lor sau despre care au luat cunostinta si nu vor face publica nicio informatie referitoare la recomandarile primite in cursul sau ca rezultat al derularii prezentului contract. Totodata, Prestatorul si personalul sau nu vor utiliza in dauna Achizitorului informatiile ce le-au fost furnizate sau rezultatul studiilor, testelor, cercetarilor desfasurate in cursul sau in scopul executarii prezentului Contract.
9.1.5.Executarea Contractului nu va genera cheltuieli comerciale neuzuale. Daca apar totusi astfel de cheltuieli, Contractul poate inceta. Cheltuielile comerciale neuzuale sunt comisioanele care nu sunt mentionate in prezentul contract sau care nu rezulta dintr-un contract valabil incheiat referitor la acesta, comisioanele care nu corespund unor servicii/lucrari executate si legitime, comisioanele platite unui destinatar care nu este in mod clar identificat sau comisioanele platite unei societati care potrivit tuturor aparentelor este o societate interpusa.
9.1.6 Prestatorul va furniza Achizitorului, la cerere, documente justificative cu privire la conditiile in care se executa prezentul contract. Achizitorul, fara a stanjeni activitatea Executorului, va efectua orice documentare sau cercetare la fata locului pe care o considera necesara pentru strangerea de probe in cazul oricarei suspiciuni cu privire la existenta unor cheltuieli comerciale neuzuale.

9.2. Conflictul de interese
9.2.1.Prestatorul va lua toate masurile necesare pentru a preveni ori stopa orice situatie care ar putea compromite executarea obiectiva si impartiala a prezentului contract.
Conflictele de interese pot aparea in mod special ca rezultat al intereselor economice, afinitatilor politice ori de nationalitate, al legaturilor de rudenie ori afinitate, sau al oricaror alte legaturi ori interese comune. Orice conflict de interese aparut in timpul executarii prezentului contract trebuie notificat in scris achizitorului, in termen de 5 zile de la aparitia acestuia.
9.2.2. Achizitorul are dreptul de a verifica daca masurile luate sunt corespunzatoare si daca este necesar poate solicita masuri suplimentare. Prestatorul se va asigura ca personalul sau, salariat sau contractat de el, inclusiv conducerea si salariatii din teritoriu, nu se afla intr-o situatie care ar putea genera un conflict de interese. Prestatorul va inlocui, in termen de 5 zile si fara vreo compensatie din partea Achizitorului, orice membru al personalului sau salariat ori contractat, inclusiv conducerea ori salariatii din teritoriu, care se regaseste intr-o astfel de situatie. 
9.2.3.Prestatorul trebuie sa evite orice contact care ar putea sa-i compromita independenta ori pe cea a personalului sau, salariat sau contractat, inclusiv conducerea si salariatii din teritoriu. In cazul in care prestatorul nu-si mentine independenta, achizitorul, fara afectarea dreptului acestuia de a obtine repararea prejudiciului ce i-a fost cauzat ca urmare a situatiei de conflict de interese, va putea decide incetarea de plin drept si cu efect imediat a prezentului contract.

9.3. Legislatia Muncii si Programul de lucru
9.3.1. Prestatorul va respecta intreaga legislatie a muncii care se aplica personalului, inclusiv legislatia in vigoare privind angajarea, programul de lucru, sanatate, securitatea muncii, asistenta sociala, emigrare si repatriere, si ii va asigura acestuia toate drepturile legale.
9.3.2. Prestatorul va asigura niveluri de salarizare si conditii de munca care nu vor fi inferioare celor stabilite in cadrul ramurii de activitate in care se desfasoara lucrarea. 9.3.3. Prestatorul ii va obliga pe angajatii sai sa se conformeze tuturor legilor in vigoare, inclusiv celor legate de securitatea muncii.

9.4. Facilitati pentru personal si forta de munca
9.4.1. Prestatorul va asigura si va intretine toate cele necesare pentru cazare precum si facilitatile sociale pentru personalul sau. De asemenea, prestatorul va asigura facilitati si pentru personalul achizitorului responsabil pentru buna derulare a contractului.
9.4.2. Prestatorul nu va permite niciunuia din angajatii sai sa locuiasca temporar sau permanent in nicio structura care face parte din lucrarile permanente.

9.5. Obligatiile prestatorului. Personalul si echipamentul
9.5.1.Prestatorul se obligă să presteze serviciile de verificare atestata si asistenta tehnica –pentru investitia  „Reabilitare, Modernizare si refacere scuaruri in Piata Ferdinand, Municipiul Oradea”, LOT 2 – achizitia serviciilor de verificare atestata si asistenta tehnica –pentru investitia „ Reabilitare, modernizare si refacere scuaruri in P- ta Ferdinand”  -  Zona 2,  în conformitate cu obligaţiile asumate prin prezentul contract.
9.5.2. – Prestatorul are obligatia de a se asigura ca toate tipurile de activitati ce fac obiectul contractului sunt prestate de personal autorizat/certificat/atestat conform solicitarilor legale in domeniul contractului.
9.5.3. Prestatorul are obligatia de a se asigura ca personalul utilizat in executarea contractului va avea calificarea, competenta si experienta corespunzatoare pentru domeniile de activitate ce fac obiectul contractului.
9.5.4.	Raspunderea	pentru	prestarea	obiectului	contractului	cu	personal atestat/calificat/autorizat si in deplina conformitate cu 9.5.2, 9.5.3, ale prezentului articol si cu legislatia care reglementeaza obiectul contractului revine prestatorului.
9.5.5. Prestatorul are obligatia de a se asigura ca in calitate de persoana juridica detine toate autorizatiile/certificarile/atestatele prevazute de lege ca obligatorii pentru a putea executa toate activitatile care fac obiectul contractului.
9.5.6. Nu vor putea fi percepute plati suplimentare pentru indeplinirea obligatiilor prevazute la alin 9.5.2, 9.5.3, 9.5.4, 9.5.5 ale prezentului articol, acestea fiind considerate incluse in pretul ofertat.
9.5.7. Prestatorul are obligatia de a respecta si executa dispozitiile achizitorului in orice problema, mentionata sau nu in contract, referitoare la lucrare. In cazul in care prestatorul considera ca dispozitiile achizitorului sunt nejustificate sau inoportune, acesta are dreptul de a ridica obiectii, in scris, fara ca obiectiile respective sa il absolve de obligatia de a executa dispozitiile primite, cu exceptia cazului in care acestea contravin prevederilor legale. Dispozitiile art. 1858-1859 din Codul Civil se aplica in mod corespunzator.
9.5.8. Prestatorul va despagubi achizitorul impotriva tuturor reclamatiilor, actiunilor in justitie, daunelor-interese, costurilor, taxelor si cheltuielilor, indiferent de natura lor, rezultand din sau in legatura cu obligatia prevazuta la alin.(1), pentru care responsabilitatea revine prestatorului.
9.5.9. - Prestatorul se obliga de a despagubi achizitorul impotriva oricaror:
a) reclamatii si actiuni in justitie, ce rezulta din incalcarea unor drepturi de proprietate	intelectuala	(brevete,	nume, marci	inregistrate	etc.),	legate	de echipamentele, materialele, instalatiile sau utilajele folosite pentru sau in legatura cu executia lucrarilor sau incorporate in acestea; si
b) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea proiectului sau caietului de sarcini intocmit de catre achizitor.
9.5.10 – În exercitarea verificării realizării corecte a execuţiei lucrărilor de construcţii şi instalaţii aferente acestora, Prestatorul, prin echipa tehnică (diriginţii de şantier),  în conformitate cu legislaţia aplicabilă în vigoare şi  cu prevederile Caietului  de sarcini pentru serviciile pentru asistenţă tehnică – dirigenţie de şantier pentru obiectivul de investiţii […] are următoarele obligaţii conform Ordinului 146/2011 pentru aprobarea Procedurii de autorizare a diriginţilor de şantier:
A. în perioada de pregătire a investiţiei:
1. verifică existenţa autorizaţiei de construire, precum şi îndeplinirea condiţiilor legale cu privire la încadrarea în termenul de valabilitate;
2. verifică concordanţa dintre prevederile autorizaţiei de construire, certificatului de urbanism, avizelor, acordurilor şi ale proiectului;
3. studiază proiectul, caietele de sarcini, tehnologiile şi procedurile prevăzute pentru realizarea construcţiilor;
4. verifică existenţa tuturor pieselor scrise şi desenate din proiect, inclusiv existenţa studiilor solicitate prin certificatul de urbanism sau prin avize şi concordanţa dintre prevederile acestora;
5. verifică existenţa expertizei tehnice în cazul lucrărilor de intervenţii asupra construcţiilor;
6. verifică respectarea reglementărilor cu privire la verificarea proiectelor de către verificatori de proiecte atestaţi şi însuşirea acestora de către expertul tehnic atestat, acolo unde este cazul;
7. verifică dacă este precizată în proiect categoria de importanţă a construcţiei;
8. verifică existenţa în proiect a programelor de faze determinante;
9. verifică existenţa proiectului sau a procedurilor de urmărire specială a comportării în exploatare a construcţiilor, dacă aceasta va fi instituită;
10. preia amplasamentul şi reperele de nivelment şi le preda executantului, libere de orice sarcină;
11. participă, împreună cu proiectantul şi cu executantul, la trasarea generală a construcţiei şi la stabilirea bornelor de reper;
12. preda către executant terenul rezervat pentru organizarea de şantier;
13.verifică existenţa "Planului calităţii" şi a procedurilor/instrucţiunilor tehnice pentru lucrarea respectivă;
14.verifică existenţa anunţului de începere a lucrărilor la emitentul autorizaţiei şi la I.S.C.;
15.verifică existenţa panoului de identificare a investiţiei, dacă acesta corespunde prevederilor legale şi dacă este amplasat la loc vizibil;
    B. în perioada execuţiei lucrărilor:
1. urmăresc realizarea construcţiei în conformitate cu prevederile autorizaţiei de construire, ale proiectelor, caietelor de sarcini şi ale reglementărilor tehnice în vigoare;
2. verifică existenţa documentelor de certificare a calităţii produselor pentru construcţii, respectiv corespondenţa calităţii acestora cu prevederile cuprinse în proiecte;
3. interzic utilizarea produselor pentru construcţii fără certificate de conformitate, declaraţii de conformitate sau agrement tehnic;
4. interzic utilizarea de procedee şi echipamente noi, neagrementate tehnic sau cu agremente tehnice la care avizul tehnic a expirat;
5. verifică respectarea tehnologiilor de execuţie, aplicarea corectă a acestora în vederea asigurării nivelului calitativ prevăzut în documentaţia tehnică şi în reglementările tehnice;
6. verifică respectarea "Planului calităţii", a procedurilor şi instrucţiunilor tehnice pentru lucrarea respectivă;
7. interzic executarea de lucrări de către personal necalificat;
8. participă la verificarea lucrărilor ajunse în faze determinante;
9. efectuează verificările prevăzute în reglementările tehnice, semnează şi ştampilează documentele întocmite ca urmare a verificărilor, respectiv procese-verbale în faze determinante, procese-verbale de recepţie calitativă a lucrărilor ce devin ascunse etc.;
10. asistă la prelevarea de probe de la locul de punere în operă;
11. transmite către proiectant, prin intermediul investitorului, sesizările proprii sau ale participanţilor la realizarea construcţiei privind neconformităţile constatate pe parcursul execuţiei;
12. informează operativ investitorul privind deficienţele calitative constatate, în vederea dispunerii de măsuri şi, după caz, propun oprirea lucrărilor;
13. urmăreste respectarea de către executant a dispoziţiilor şi/sau a măsurilor dispuse de proiectant/de organele abilitate;
14. verifică, în calitate de reprezentant al beneficiarului, respectarea prevederilor legale în cazul schimbării soluţiilor tehnice pe parcursul execuţiei lucrărilor;
15. anunţă I.S.C. privind oprirea/sistarea executării lucrărilor de către investitor/beneficiar pentru o perioadă mai mare de timp, exceptând perioada de timp friguros, şi verifică punerea în siguranţă a construcţiei, conform proiectului;
16. anunţă I.S.C. privind reluarea lucrărilor la investiţiile la care a fost oprită/sistată executarea lucrărilor de către investitor/beneficiar pentru o perioadă mai mare de timp, exceptând perioada de timp friguros;
17. preiau documentele de la constructor şi proiectant şi completează cartea tehnică a construcţiei cu toate documentele prevăzute de reglementările legale;
18. urmăresc dezafectarea lucrărilor de organizare de şantier şi predau terenul deţinătorului acestuia.
    C. la recepţia lucrărilor:
1. asigură secretariatul comisiei de recepţie la terminarea lucrărilor şi întocmesc actele de recepţie;
2. urmăresc soluţionarea obiecţiilor cuprinse în anexele la procesul-verbal de recepţie la terminarea lucrărilor şi îndeplinirea recomandărilor comisiei de recepţie;
3. predau către investitor actele de recepţie şi cartea tehnică a construcţiei după efectuarea recepţiei finale.
9.5.11 – Prestatorul  va asigura, în relaţia cu proiectantul, elaborarea dispoziţiilor de şantier, a notelor de constatare, a notelor de renunţare şi respectiv a notelor  de comandă suplimentară, corectitudinea acestora şi va verifica cantităţile rezultate. Totodată notele de constatare, notele de renunţare, notele de comandă suplimentară şi dispoziţiile de şantier se depun la registratura Primăriei Municipiului Oradea într-un interval de:
 - notele de constatare maxim 3 zile de la data întocmiri acestora (respectiv data constatării în teren), 
- dispoziţiile de şantier, notele de renunţare, notele de comandă suplimentară maxim 7 zile de la data depunerii notelor de constatare la registratura Primăriei Municipiului Oradea.
9.5.12 – Prestatorul  răspunde, conform prevederilor legale, în cazul neducerii la îndeplinire a obligaţiilor prevăzute în prezentul contract precum şi în cazul neasigurării din culpa lui a realizării nivelului calitativ al lucrărilor prevăzute în proiect, caiete de sarcini, în reglementările tehnice în vigoare şi în contract.
9.5.13 – Prestatorul  are obligatia să se asigure că echipa tehnică proprie - diriginţii de şantier se va conforma prevederilor legale în vigoare potrivit cărora   Inspectoratul de Stat în Construcţii – ISC, are responsabilităţi statutare pentru inspectarea lucrărilor de construcţii în diverse stadii, respectiv participă la fazele determinante. 
9.5.14 – Prestatorul, în baza prezentului contract, în conformitate cu cerinţele specifice legislaţiei româneşti în domeniul construcţiilor, îşi va asuma rolul de Diriginte de şantier şi  va îndeplini toate atribuţiile acestei funcţii, purtând  toată responsabilitatea pentru respectarea standardelor de calitate, a realizării contractelor de lucrări şi a asigurării legalităţii pe parcursul execuţiei. Astfel, va  urmări şi certifica executarea lucrărilor din punct de vedere fizic cantitativ, calitativ şi valoric precum şi va  certifica legalitatea, necesitatea, oportunitatea, realitatea şi exactitatea operaţiunilor supuse decontării, cu încadrarea în prevederile contractelor de execuţie de lucrări.
9.5.15 Dirigintele de Şantier va avea responsabilitatea organizării întâlnirilor de lucru săptămânale, precum şi ori de cate ori este nevoie în timpul execuţiei lucrărilor, cu Beneficiarul şi Constructorul, consemnându-se în minuta şedinţei toate discuţiile purtate. 
9.5.16 (1) Pe parcursul activitatii sale Prestatorul va emite Rapoarte de activitate. Raportul de Activitate va fi înaintat Beneficiarului nu mai târziu de cinci zile de la sfârşitul lunii raportate.
(2) Raportul de activitate lunar va trebui să conţină detalierea tuturor lucrărilor executate în luna raportată şi să descrie, din punct de vedere financiar şi fizic, stadiul lor curent. Se vor face referiri la asigurarea calităţii lucrărilor, monitorizarea poluării dacă este cazul, modul de implementare a Sistemului de Asigurare a Calităţii şi modul în care Constructorul îşi controlează propria activitate.  De asemenea, raportul va avea un capitol distinct referitor la monitorizarea decontărilor. Lunar, se vor prezenta Beneficiarului daca este cazul: comunicarile de santier ale executantului confirmate de dirigintele de santier, dispozitiile de santier, justificarea lucrarilor suplimentare sau a notelor de renuntare precum si evaluarea lor.
(3) Raportul final de activitate va fi emis ulterior predarii cartii tehnice a construcţiei după efectuarea recepţiei finale.

9.6.  Caracterul de document public 
Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.    

10. Obligatiile achizitorului
10.1. Achizitorul are obligatia de a emite ordin de incepere a prestarii serviciilor.
10.2 Achizitorul este pe deplin responsabil de exactitatea documentelor si a oricaror alte informatii furnizate prestatorului, precum si pentru dispozitiile si livrarile sale.
10.3 Orice aprobare, verificare, certificat, consimtamant, examinare, inspectie, instructie, notificare, propunere, cerere, test, probe sau alte actiuni similare intreprinse de dirigintele de santier, nu vor absolvi prestatorul de nici o responsabilitate pe care o are potrivit prevederilor contractului inclusiv responsabilitatea pentru erori, omisiuni, discrepante si neconformitati.
10.4.- Achizitorul va participa la toate receptiile serviciilor in termenul stabilit prin prezentul contract .
10.5 Achizitorul are obligatia de a verifica si confirma serviciile prestate prin acceptarea situatiilor de lucrari prezentate de acesta. Termenul de verificare si confirmare este de max. 15 zile lucratoare de la primirea situatiilor de lucrari de la prestator;
10.6 Achizitorul are obligatia de a convoca comisia de receptie si de a intocmi Procesul Verbal de Receptie la terminarea prestarii serviciilor numai daca sunt indeplinite toate conditiile pentru receptie ,in decurs de 15 zile lucratoare de la data notificarii depuse la achizitor prin inregistrare la sala Ghiseelor, de catre prestator.

11. Sanctiuni pentru neindeplinirea culpabila a obligatiilor
11.1 În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate prin contract, atunci achizitorul este îndreptăţit la a aplica o dobanda penalizatoare egala cu 1 % pentru fiecare zi de intarziere pana la indeplinirea efectiva a obligatiilor, dobanda aplicata la valoarea contractului fara tva diminuata cu contravaloarea fara tva a serviciilor care au fost receptionate de catre achizitor fara obiectiuni.
11.2 În cazul în care achizitorul nu onorează facturile în perioada convenita, atunci acesta are obligaţia de a plăti o dobanda penalizatoare egala cu 1% pentru fiecare zi de intarziere pana la indeplinirea efectiva a obligatiilor, dobanda aplicata la valoarea fara TVA a platilor neefectuate.
11.3. Penalităţile datorate conform clauzelor 11.1. şi 11.2. curg de drept de la data scadenţei obligaţiilor asumate conform prezentului contract si pana la data indeplinirii efective a obligatiilor stabilite prin prezentul contract
11.4 Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară. Prezentul pact comisoriu îşi produce efectele de la data scadenţei obligaţiilor neefectuate.
11.5 Achizitorul îşi rezervă dreptul de a renunţa oricând la contract, printr-o notificare scrisă adresată executantului, fără nicio compensaţie, de la data declararii falimentului prin hotararea definitiva a unui judecator sindic, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.
11.6. - Prevederile prezentului capitol nu inlatura raspunderea partii care in mod culpabil a cauzat incetarea contractului

Clauze specifice

12. Garantia de bună executie a contractului. 
12.1 – 10 % din preţul contractului, fără TVA, respectiv 2.511,80 lei.
12.2 Garanţia de bună execuţie se constituie în termen de 5 zile lucrătoare de la data semnării contractului de achiziţie publică.
12.3 Garanţia de bună execuţie se constituie prin una din urmatoarele modalitati: 
- Scrisoare de garantie bancara;
- Virament bancar ;
- În cazul în care valoarea garanţiei de bună execuţie este mai mică de 5.000 de lei, constituirea garantiei poate fi facuta prin depunerea la casierie a unor sume în numerar; 
-  Instrument de garantare emis in conditiile legii de o de o societate de asigurari-asigurare de garantii;
12.4 Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia contractantului, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat
12.5 Valoarea garanţiei de bună execuţie aferentă serviciilor de supervizare a lucrărilor/dirigenţie de şantier, se restituie în termen de 14 zile de la data emiterii raportului final de supervizare/expirarea duratei de garanţie acordată lucrării în cauză
12.6 Achizitorul va emite ordinul de incepere a contractului numai dupa ce Prestatorul a facut dovada constituirii garantiei de buna executie.
12.7 Prestatorul se va asigura că Garanţia de Bună Execuţie este valabilă şi în vigoare până la data emiterii raportului final de supervizare/expirarea duratei de garanţie acordată lucrării în cauză. Dacă termenii Garanţiei de Bună Execuţie specifică data de expirare a acesteia, iar Prestatorul nu este îndreptăţit să obţină Procesul Verbal de Recepţie, cu 10 de zile înainte de data de expirare a garanţiei, Prestatorul va prelungi valabilitatea Garanţiei de Bună Execuţie până când serviciile de executat vor fi terminate şi toate defecţiunile remediate.
Beneficiarul nu va formula nici o revendicare privind executarea Garanţiei de Bună Execuţie cu excepţia revendicării sumelor la care Beneficiarul este îndreptăţit potrivit prevederilor Contractului, în eventualitatea în care:
(a) Prestatorul nu reuşeşte să prelungească valabilitatea Garanţiei de Bună Execuţie, aşa cum este descris în paragraful anterior, situaţie în care Beneficiarul poate revendica întreaga valoare a Garanţiei de Bună Execuţie;
(b) Prestatorul nu reuşeşte să remedieze o defecţiune în termen de 10 zile de la primirea solicitării Beneficiarului privind remedierea defecţiunii, situaţie în care Beneficiarul poate revendica întreaga valoare a Garanţiei de Bună Execuţie; sau
(c) Prestatorul nu isi executa, executa cu intarziere sau executa necorespunzator obligatiile asumate prin prezentul contract situaţie în care Beneficiarul poate revendica întreaga valoare a Garanţiei de Bună Execuţie;
(d) Se creează circumstanţe care să îndreptăţească Beneficiarul să rezilieze contractul potrivit prevederilor Clauzei 25. Reziliere. Pact comisoriu indiferent dacă s-a trimis sau nu înştiinţare de reziliere.
Beneficiarul va despăgubi Prestatorul şi nu îl va considera vinovat pentru daunele, pierderile şi cheltuielile (inclusiv taxe legale şi cheltuieli) care rezultă dintr-o revendicare privind executarea Garanţiei de Bună Execuţie, în măsura în care Beneficiarul nu era îndreptăţit la revendicare
12.8 In cazul in care contractantul este o asociere de operatori economici instrumentul de garantare va fi emis pe numele asocierii si va cuprinde mentiunea expresa ca instrumentul de garantare acopera, in mod similar toti membrii asocierii (cu nominalizarea acestora), emitentul instrumentului de garantare declarand ca va plati din garantia de buna executie sumele prevazute de dispozitiile legale si contractuale in situatia cand oricare dintre membrii asocierii nu isi indeplineste obligatiile asumate prin contract.
12.9 (1) Neconstituirea garantiei de buna executie in termen de 5 zile lucratoare de la data semnarii contractului, va duce la retinerea garantiei de participare conform art 37 alin 1 litera b din HG 395/2016. 
(2) Neconstituirea garantiei de buna executie in termen de 5 zile lucratoare de la data retinerii garantiei de participare  va fi considerata de achizitor ca reprezentand o incalcare grava a obligatiilor principale in sensul art 167 alin 1 litera g din Legea 98/2016 si va duce la incetarea anticipata si de drept a prezentului contract si la emiterea unui document constatator conform art 167 alin 1 litera g din Legea 98/2016 si a art 166 din HG 395/2016  .
12.10 În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate Prestatorului sau poate executa garanţia de bună execuţie, în conformitate cu prevederile art.4.

13. Alte resposabilităţi ale prestatorului
13.1 Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.
13.2 -Prestatorul este pe deplin responsabil pentru execuţia serviciilor în conformitate cu prevederile caietului de sarcini si ale ofertei depuse. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
13.3 - Prestatorul are obligaţia de a începe prestarea serviciilor în timpul cel mai scurt posibil de la data primirii ordinului/ordinelor pentru prestarea serviciului de proiectare emise de catre achizitor pentru etapa respectiva, pentru a se incadra in termene.

14. Alte responsabilităţi ale achizitorului
14.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le considera necesare îndeplinirii contractului.

15. Recepţie şi verificări
15.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini. Achizitorul va receptiona documentatia inregistrata la registratura primariei municipiului Oradea in maxim 15 zile calendaristice.
15.2 - Verificările vor fi efectuate numai cu notificarea prealabilă a prestatorului cu privire la ziua şi ora stabilită pentru verificare.
15.3 - La finalizarea serviciilor, prestatorul are obligatia de a notifica, in scris, achizitorului ca sunt indeplinite conditiile de receptie si va inregistra la sediul acestuia Raportul de activitate lunar/Raportul de activitate final, solicitand acestuia convocarea comisiei de receptie. Achizitorul va organiza receptia in termen de maxim 15 zile de la data notificarii Prestatorului. Prestatorul are obligaţia de a remedia deficienţele semnalate, daca este cazul, în termen de 3 zile de la data solicitarii de remediere priimita din partea Achizitorului .

16. Începere, finalizare, întârzieri, sistare
16.1 - (1) Prestatorul are obligatia de a incepe prestarea serviciilor la primirea ordinului in acest sens din partea achizitorului. Ordinul administrativ de incepere se emite de catre achizitor dupa constituirea garantiei de buna executie in termen de 5 zile lucratoare de la prezentarea ei catre achizitor .
(2) Serviciile trebuie prestate in termenul convenit prin caietul de sarcini si sa fie terminate la data stabilita. Datele intermediare, prevazute in graficele de executie, se considera date contractuale.
16.2 - (1) Serviciile prestate în baza contractului sau, oricare fază a acestora prevazută a fi terminată într-o perioadă stabilită, trebuie finalizate în termenul convenit de parţi, termen care se calculează de la data începerii executarii contractului.
(2) În cazul în care:
i) orice motive de întârziere, ce nu se datorează prestatorului, sau
ii) alte circumstanţe neobisnuite susceptibile de a surveni, altfel decât prin încalcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional.
16.3 - Dacă pe parcursul îndeplinirii contractului, prestatorul nu respectă termenul de prestare, acesta are obligaţia de a notifica acest lucru, în timp util, achizitorului. Modificarea datei de prestare asumate se face cu acordul parţilor, prin act adiţional. Notificarea nu presupune un acord implicit al achizitorului cu privire la decalarea termenelor de prestare a serviciilor.
16.4 - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

17. Ajustarea preţului contractului
17.1 - Pentru serviciile prestate, plaţile datorate de achizitor prestatorului sunt tarifele declarate în propunerea financiară, anexă la contract.
17.2 - Preţul contractului nu se ajusteaza si ramane fix pe toata perioada desfasurarii contractului. Prevederile art 18 din prezentul contract si ale 221 din Legea 98/2016 raman aplicabile

18. MODIFICĂRI ŞI AMENDAMENTE
18.1.  Modificarea contractului de achizitie publica, in cursul perioadei sale de valabilitate, se face in conditiile prevazute in legislatia achizitiile – art 221 din Legea 98/2016, prin act adițional la prezentul contract.
18.2 Actualizarea graficul de prestare, si a termenul de realizare a contractului, se poate face pe baza unei notificari insotita de o justificare adecvata, care va deveni anexa la prezentul contract dupa aprobarea Achizitorului

19. Cesiunea
19.1 – (1) Prestatorul are obligatia de a nu transfera total sau partial obligatiile sale asumate prin prezentul contract. 
(2) Prestatorul poate cesiona dreptul sau de a incasa contravaloarea serviciilor prestate, in conditiile prevazute de dispozitiile prezentului contract si cu respectarea art 6^1 din OUG 146/2002 privind formarea şi utilizarea resurselor derulate prin trezoreria statului*). Solicitarile de plata catre terti pot fi onorate numai dupa operarea unei cesiuni in conditiile prezentului art. Cesiunea este valabilă numai cu acceptul prealabil exprimat în scris al instituţiei publice care datorează operatorului economic sumele reprezentând contravaloarea bunurilor achiziţionate, serviciilor prestate sau lucrărilor executate. Suma care face obiectul cesionării se achită de către Achizitor în contul indicat de cesionar, deschis la Trezoreria Statului, numai dacă Prestatorul nu are obligaţii de plată către bugetul de stat, bugetul asigurărilor sociale de stat şi bugetele fondurilor speciale
19.2 - Este posibila cesiunea de creanţă în favoarea subcontractanţilor legată de partea/părţile din contract care sunt îndeplinite de către aceştia.

20. SUBCONTRACTAREA, TERT SUSTINATOR 	
20.1. Subcontractarea
20.1.1 La incheierea Contractului sau atunci cand se introduc noi subcontractanti, este obligatorie furnizarea către Achizitor a contractelor încheiate de către Prestator cu subcontractanții nominalizati in oferta sau declarati ulterior, astfel incat activitatile ce revin acestora, precum si súmele aferente prestatiilor, sa fie cuprinse in Contract devenind anexe ale acestuia. Ele trebuie sa cuprinda obligatoriu, insa fara a se limita: 
a) denumirea subcontractantilor, 
b) reprezentantii legali ai noilor subcontractanti, 
c) datele de contact, 
d) activitatile ce urmeaza a fi sucontractate, 
e) valoarea aferenta prestatiilor, 
f) optiunea de a fi plătiți direct de către Achizitor,
g) optiunea de cesionare a contractului in favoarea Achizitorului (daca este cazul).
20.1.2. Prestatorul are dreptul de a inlocui/implica noi subcontractanti in perioada de implementare a Contractului, cu conditia ca schimbarea sa nu reprezinte o modificare substantiala a a acestuia, in conformitate cu cele prevazute expres de legislatia in vigoare privind achizitiile publice.
20.1.3 Prestatorul nu va avea dreptul de a inlocui/implica niciun subcontractant, în perioada de implementare a contractului fără acordul prealabil al Achizitorului. Orice solicitare privind inlocuirea/implicarea de noi subcontractanti, va fi inaintata catre Prestator in vederea obtinerii acordului Achizitorului intr un termen rezonabil  si care nu va putea fi mai mic de 15 zile inainte de momentul inceperii activitatii de catre noii subcontractanti.
20.1.4. In situatia prevazuta la art. 18.1.2., Prestatorul poate inlocui/implica subcontractantii in perioada de implementare a contractului, in urmatoarele situatii:
a) inlocuirea subcontractantilor nominalizati in oferta ai ale caror activitati au fost indicate in oferta ca fiind realízate de subcontractanti;
b) declararea unor noi subcontractanti, ulterior semnarii contractului, in conditiile in care lucrarile ce urmeaza a fi subcontractate au fost prevazute in oferta, fara a se indica initial optiunea subcontractarii acestora.
c) renuntarea, retragerea subcontractantilor din contract
20.1.5. In vederea obtinerii acordului Achizitorului, noii subcontractanti sunt obligați să prezinte:
o declaratie pe proprie raspundere prin care isi asuma prevederile caietului de sarcini si a propunerii tehnice depusa de catre Prestator la oferta, pentru activitatile supuse subcontractarii.;
contractele de subcontractare incheiate intre Prestator si noii subcontractanti ce vor cuprinde obligatoriu dar fara a se limita la acestea, informatii cu privire la activitatile ce urmeaza a fi subcontractate, datele de contact si reprezentantii legali, valoarea aferenta activitatii ce va face obiectul contractului; 
certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.
20.1.6. Dispozitiile privind inlocuirea/implicarea de noi subcontractanti nu diminueaza in nici o situatie raspunderea Prestatorului in ceea ce priveste modul de indeplinire a Contractului.
20.1.7. In vederea finalizarii Contractului, Achizitorul poate solicita în condițiile legislatiei achizitiilor, iar Prestatorul se obliga sa cesioneze in favoarea Achizitorului, contractele incheiate cu subcontractantii acestuia, Prestatorul obligandu-se totodata sã introduca in contractele sale cu subcontractanții clauze in acest sens. Intr-o asemenea situatie Contractul va fi continuat de subcontractanți. Dispozitiile privind cesiunea contractului de subcontractare nu diminueaza in nici o situatie raspunderea Prestatorului fata de Achizitor in ceea ce priveste modul de indeplinire a Contractului.

20.2 Plata directa catre subcontractanti
20.2.1 Achizitorul poate efectua plati corespunzatoare partii/partilor din Contract indeplinite de catre subcontractantii daca acestia si au exprimat in mod expres aceasta optiune, conform dispozitiior legale aplicabile privind achizitiile publice.
20.2.2. In aplicarea prevederilor art. 18.2.1. subcontractantii isi vor exprima la momentul nominalizarii lor in oferta si oricum nu mai tarziu de data incheierii Contractului, sau la momentul introducerii acestora in Contract, dupa caz, optiunea de a fi platiti direct de catre Achizitor. 
20.2.3 Achizitorul efectueaza platile directe catre subcontractantii agreati doar atunci cand prestatia acestora este confirmata prin documente agreate de toate cele 3 parti, respectiv Achizitor, Prestator si subcontractant sau de Achizitor si subcontractant atunci cand, in mod nejustificat, Prestatorul blocheaza confirmarea executarii obligatiilor asumate de subcontractant.
20.2.4. In aplicarea prevederilor art. 18.1.7 Acordul partilor se poate materializa prin íncheierea unui act aditional la contract intre Achizitor, Prestator si Subcontractant atunci cand contractul de subcontractare este cesionat Achizitorului

20.3. Tertul Sustinator
20.3.1 Prezentul contract reprezinta si contract de cesiune a drepturilor litigioase ce rezulta din incalcarea obligatiilor ce ii revin tertului sustinator in baza angajamentului ferm, anexa la prezentul contract. Cu titlu de garantie, prin semnarea prezentului contract, Prestatorul consimte ca  Achizitorul se poate subtitui in toate drepturile sale, rezultate in urma incheierii angajamentului ferm, putand urmari orice pretentie la daune pe care acesta ar putea sa o aiba impotriva tertului sustinator pentru nerespectarea obligatiilor asumate de catre acesta 
20.3.2 In cazul in care Prestatorul este in imposibiltatea derularii prezentului contract, respectiv pentru partea de contract pentru care a primit sustinere din partea tertului in baza angajamentului ferm, tertul sustinator este obligat a duce la indeplinire acea parte a contractului care face obiectul respectivului angajament ferm. Inlocuirea Prestatorului initial cu tertul sustinator, nu reprezinta o modificare substantiala a contractului in cursul perioadei sale de valabilitate si se va efectua prin semnarea unui act aditional la contract si fara organizarea unei alte proceduri de atribuire. 

21. Modalitati de plata
21.1. Plata se va face în termen de 30 zile de la data inregistrarii facturii la sediul achizitorului.
Plata se va realiza dupa cum urmeaza:
ETAPA 1 premergatoare executiei lucrarilor. Verificari atestate ,
- 90 % din valoarea contractata pentru verificarile atestate la receptia proiectelor la faza PT-DE,DTAC verificate.
- 10 % din val. contractata pentru Etapa 1 verificarile atestate pe perioada lucrarilor, la PVRTL (proces verbal de receptie la terminarea lucrarilor) fara obiectiuni.
ETAPA 2 executia lucrarilor Dirigentie de santier si SSM, Verificare,
- 80% din valoarea Contractului se va achita pe parcursul derularii Contractului de Executie, proportional cu stadiul fizic realizat, respectiv situatii de lucrari lunare/periodice confirmate si acceptate de dirigintele de santier si de Beneficiar.
-10% din valoare Contractului la predarea Cartii Tehnice conform Hg 273 si a caietului de sarcini in cel mult 14 zile de la data anuntului de finalizare a lucrarilor
-10% din valoare in cel mult 14 zile de la data incheierii procesului verbal de receptie la terminarea lucrarilor fara obiectiuni.In cazul in care la semnarea procesului verbal de receptie la terminarea lucrarilor  sunt consemnate deficiente necesar a fi remediate de executant, suma in cuantum de 10% se va plati dupa remedierea acestora.
21.2 Factura va fi insotita de procesul verbal de receptie a serviciilor prestate, acceptat de achizitor fara obiectiuni. Eventualele completari sau corectii se vor efectua in maxim 5 zile de la luarea la cunostinta.
21.3. Contractul nu va fi considerat terminat pana cand procesul verbal de receptie nu va fi semnat de comisia de receptie, care confirma ca serviciile au fost prestate conform prezentului contract.

22. Forta majora
22.1. Forţa majoră este constatată de o autoritate competentă.
22.2. Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care acţionează aceasta sub rezerva constatãrii ei potrivit legii.
22.3. Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
22.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor sau prejudiciilor produse celeilalte pãrţi.
22.5. Dacă forţa majoră acţionează sau se estimează că va acţiona o perioadă mai mare de 1 luna, oricare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

23. Cazul Fortuit
23.1 Cazul fortuit este un eveniment care nu poate fi prevăzut nici împiedicat de către partea care ar fi trebuit să răspundă dacă evenimentul nu s-ar fi produs Partea afectată de cazul fortuit are obligația de a notifica celeilalte părți, imediat și în mod complet, producerea acestuia.
23.2 Dacă evenimentul fortuit a produs o imposibilitate totală și definitivă de executare a oricareia dintre obligațiile contractuale, atunci contractul este desființat de plin drept și fără vreo notificare, chiar din momentul producerii evenimentului fortuit.

24. Impreviziunea
24.1 Părțile își vor executa obligațiile asumate prin contract, chiar dacă executarea lor a devenit mai oneroasă din cauza schimbării excepționale a unor împrejurări care nu au putut fi prevăzute înainte de semnarea contractului.
24.2 În situația în care schimbarea excepțională a împrejurărilor conduce la executarea excesiv de oneroasă a contractului, făcând vădit injustă obligarea oricăreia dintre părți la îndeplinirea obligațiilor sale, părțile pot stabili, de comun acord, una din următoarele măsuri:
a) adaptarea contractului, pentru a distribui în mod echitabil între părți pierderile și beneficiile rezultate din schimbarea excepțională a împrejurărilor;
b) încetarea contractului.

25. Reziliere. Pact comisoriu.
25.1 Achizitorul poate rezilia Contractul de Servicii cu efecte depline (de jure) după acordarea unui preaviz de 5 zile Prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:
a) Prestatorul nu execută Serviciile de supervizare de specialitate în conformitate cu obligaţiile asumate prin Contractul de Servicii;
b) Prestatorul nu se conformează într-o perioadă de timp rezonabilă notificării emise de către achizitor care îi solicită remedierea executării corespunzătoare sau neexecutării obligaţiilor din Contractul de Servicii, care afectează în mod grav executarea corespunzătoare şi la timp a Serviciilor ce fac obiectul contractului;
c) Prestatorul refuză sau omite să aducă la îndeplinire Dispoziţii administrative emise de către Managerul de Proiect/Achizitor;
d) Prestatorul cesionează Contractul de Servicii sau subcontractează fără a avea acordul scris al Achizitorului;
e) Are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt înregistrate într-un act adiţional la Contractul de Servicii;
f) Apariţia oricărei alte incapacităţi legale care să împiedice executarea Contractului de Servicii;
g) Prestatorul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele.
h) Daca prestatorului ii sunt retrase sau nu obtine autorizatiile, certificarile sau orice alte documente necesare executarii obligatiilor contractuale;
i) Cumularea de catre prestator a penalitatilor pentru neexecutarea obligatiilor contractuale lato sensu , pana la o suma echivalenta cu ½ din suma reprezentand valoarea garantiei de buna executie.
25.2 Răspunderea Prestatorului pentru întârzieri în execuţia contractului încetează imediat când Achizitorul reziliază contractele fără a afecta răspunderea deja materializată.
De îndată ce va fi posibil după momentul rezilierii,achizitorul va certifica valoarea Serviciilor de supervizare de specialitate şi toate sumele cuvenite Prestatorului la data rezilierii.
Dacă Achizitorul reziliază Contractul de Servicii, va fi îndreptăţit să recupereze de la Prestator fără a renunţa la celelalte remedii la care este îndreptăţit în baza Contractului de Servicii, orice pierdere sau prejudiciu suferit până la un nivel egal cu valoarea contractului.
25.3	(1)Oricare dintre părţi încalcă prevederile Contractului de Servicii prin neîndeplinireaunei/unor obligaţii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptăţită la următoarele remedii:
a)despăgubiri; şi/sau;
b)rezilierea Contractului de Servicii.
(2)- Despăgubirile pot fi:
a)	Despăgubiri Generale sau b)	Penalităţi contractuale.
(3)- În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate Prestatorului sau poate executa garanţia de bună execuţie, în conformitate cu prevederile art.12
(4)- Achizitorul va avea dreptul la despăgubiri pentru orice prejudiciu care este descoperit după finalizarea Contractului de Servicii în conformitate cu legea aplicabilă ce guvernează Contractul de Servicii.

25.4 Cazuri specifice de încetare a contractului :
(1) Fără a aduce atingere dispoziţiilor dreptului comun privind încetarea contractelor sau dreptului achizitorului de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, achizitorul are dreptul de a denunţa unilateral contractul de achiziţie publică în perioada de valabilitate a acestuia în una dintre următoarele situaţii:
a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 - 167;
b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene
(2) Prezentul contract poate înceta prin acordul partilor.

26. COMUNICĂRI
26.1. (1) Orice comunicare între părţi, referitoare la îndeplinirea prezentului Contract, trebuie să fie transmisă în scris.
	 (2) Orice document scris trebuie înregistrat atât în momentul transmiterii, cât şi în momentul primirii.
26.2. Comunicările dintre părţi se pot face şi prin fax sau e-mail, cu condiţia confirmării în scris a primirii  comunicării.

27. Legea aplicabilă contractului
27.1 - Contractul va fi interpretat conform legilor din România.
27.2. Prestatorul va respecta şi se va supune tuturor legilor şi reglementărilor în vigoare din România precum şi reglementărilor direct aplicabile ale Comisiei Europene, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie, rezultate din orice încălcari ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.
27.3 Părţile declară că posedă toată experienţa şi cunoştinţele necesare încheierii acestui Contract şi încheie acest Contract în deplină cunoştinţă a clauzelor sale, cunoscând şi înţelegând toate aspectele legale, tehnice şi comerciale legate de încheiere şi executare, motiv pentru care niciuna dintre părţi nu va putea invoca Articolul 1221 alin. (1) al Codului Civil.

[bookmark: _GoBack]Prezentul contract a fost încheiat în 14.11.2018 exemplare de valoare juridică egală, din care 3 exemplare pentru achizitor şi un exemplar pentru prestator.  

Achizitor,							Prestator,

MUNICIPIUL ORADEA                                                 SC DIRCONS SRL
	Primar		                                                Semnat si stampilat de catre:              	
Ilie Bolojan                                           Nume (majuscule) MURESAN DANUT AUGUSTIN, 
                                                                        
                                                                                      
Director Directia Economica                                   Fiind autorizat de catre si in numele:          	 
           Eduard Florea                                              ...........................................................

 Sef Serviciu Juridic Contencios
         Marc Oltea Diana	

	
  Director – D.M.P.F.I.
            Marius Mos
							  		       						  
  Sef  Serviciul Achizitii Publice 
          Manuela Maghiar

Consilier Achizitii Publice 
         Mihaela Nastea

